రైళ్ళ పట్టాల వెంట నడిచి కాళ్ళు పగిలి అలాగే అలసటకు గురైన సూరి సీతారాం మిత్ర బృందం ఒకచోట పోర్చుగీస్ సైన్యం కంటపడ్డారు. వాళ్ళు వెంటనే తుపాకులతో కాల్చడం మొదలు పెట్టారు. అప్పటి వరకు ఉన్న చాలా మంది మిత్రులు భయ భ్రాంతికి గురై పక్కకు వెళ్ళిపోయారు, దాక్కుకున్నారు. కానీ వారి కాల్పులను నిరసిస్తూ చాతీని చూపిస్తూ మన సూరి ముందుకెళ్ళాడు. కాని ఆ దుర్మార్గులు తూటా మీద తూటా ఎక్కుపెట్టి సీతారాం గుండెల్లో పదుల్లో బుల్లెట్లు కాల్చారు. కాల్పులలో సీతారాం మరణించాడు. అధికారిక లెక్కల ప్రకారం ఈ పోరాటంలో 20మంది మాత్రమే మరణించినట్లు పోర్చుగీసు వాళ్లు చెబుతున్నప్పటికీ, 150 మంది పోరాట యోధులు మరణించారు. జలియన్ వాలా భాగ్ మారణాకాండ తరువాత స్వాతంత్ర్యం కోసం అత్యధిక మంది చనిపోవడం ఇదే.